《珠江七夕别觉山洪侍御》
明代·赵善鸣

黄木湾头秋水清，美人江上挂帆行。尊前莫惜此回醉，别后有怀空寄声。

珠海月明仙舫并，银河星烂鹊桥平。人间天上团圆会，不道明朝两地情。

作者简介：赵善鸣，字元默。顺德人。明孝宗弘治十四年（一五〇一年）举人。任南京户部员外郎，官至曲靖知府。游于白沙之门。工书法，其行草入神品，为世珍宝。人称丹山先生。著有《朱鸟洞集》。清道光《广东通志》卷二七四有传。